P6_TA(2006)0294
Finansinių paslaugų pramonės konsolidavimas
Europos Parlamento rezoliucija dėl tolesnio finansinių paslaugų pramonės konsolidavimo
(2006/2081(INI))
Europos Parlamentas,
—atsižvelgdamas į2005 m. spalio 26 d. Komisijos tarnybų darbo dokumentą dėl ES finansinio sektoriaus
tarpvalstybinio konsolidavimo (SEK(2005)1398),
—atsižvelgdamas į2005 m. spalio 21 d. Komisijos komunikatą dėl ES vidaus investicijų į finansinių
paslaugų sektorių (1),
—atsižvelgdamas į1999 m. gegužė s 11 d. Komisijos komunikatą „Finansinių rinkų struktūros įgyvendi-
nimas: veiksmų planas (FSAP)“ (KOM(1999)0232),
—atsižvelgdamas į2005 m. gruodžio 1 d. Komisijos Baltąją knygą dėl finansinių paslaugų politikos
2005-2010 m. (KOM(2005)0629),
—atsižvelgdamas į2002 m. gruodžio 16 d. Europos Parlamento ir Tarybos direktyvą 2002/87/EB dėl
finansiniam konglomeratui priklausančių kredito įstaigų, draudimo įmonių ir investicinių firmų papil-
domos priežiūros (2),
—atsižvelgdamas į2005 m. kovo 9 d. Europos Parlamento ir Tarybos direktyvą 2005/1/EB dėl naujos
finansinių paslaugų komitetų organizacinės struktūros (3),
—atsižvelgdamas į2001 m. spalio 8 d. Tarybos reglamentą (EB) Nr. 2157/2001 dėl Europos bendrovės
(SE) statuto (4),
—atsižvelgdamas įabi 2006 m. birželio 14 d. Europos Parlamento ir Tarybos direktyvas 2006/48/EB dėl
kredito įstaigų veiklos pradėjimo ir vykdymo (nauja redakcija) (5) ir 2006/49/EB dėl investicinių įmonių
ir kredito įstaigų kapitalo pakankamumo (nauja redakcija) (6),
—atsižvelgdamas į2005 m. balandžio 28 d. rezoliuciją dėl dabartinės ES finansinių rinkų integracijos
padėties (7),
—atsižvelgdamas į2002 m. lapkričio 21 d. rezoliuciją dėl riziką ribojančių priežiūros taisyklių Europos
Sąjungoje (8),
—atsižvelgdamas įDarbo tvarkos taisyklių 45 straipsnį,
—atsižvelgdamas įEkonomikos ir pinigų politikos komiteto pranešimą (A6-0170/2006),
A. kadangi ES ekonomika susiduria su įvairiomis pasaulinės ir vietinės reikšmės problemomis,
pavyzd žiui, intensyvia konkurencija, lėtu ekonomikos augimu, gyventojų senėjimu ir didėjančiais pensijų
įsipareigojimais,
B. kadangi tikslas pasiekti finansinių rinkų stabilumą ir saugumą turi atitikti pastangas mažinti kliūtis tarp-
valstybiniams veiksmams, susijusiems su finansine veikla,
C. kadangi pagrindinis vaidmuo užtikrinant skirtingų ES ekonomikos veikėjų finansinių poreikių tenkinimą
ir didinant ekonomikos augimą ir užimtumą tenka stiprioms, stabilioms ir veiksmingoms finansinėms
rinkoms ir institucijoms,2006 12 13 C 303 E/110 Europos Sąjungos oficialusis leidinys
2006 m. liepos 4 d., antradienisLT
(1) OL C 293, 2005 11 25, p. 2.
(2) OL L 35, 2003 2 11, p. 1.
(3) OL L 79, 2005 3 24, p. 9.
(4) OL L 294, 2001 11 10, p. 1.
(5) Dar neskelbta OL.
(6) Dar neskelbta OL.
(7) OL C 45 E, 2006 2 23, p. 140.
(8) OL C 25 E, 2004 1 29, p. 394.
D. kadangi stabilus ir konkurencingas finansinių paslaugų sektorius susilaukia vartotojų pasitikėjimo, jei
grindžiamas aukšto lygio vartotojų apsauga,
E. kadangi konsolidavimas sukuria masto ir apimties ekonomijos, sinergijos ir sąnaudų efektyvumo poten-
cialą ir kartu su tolesniu rinkos integravimu didina rinkų likvidumą ir efektyvumą taip skatindamas
augimą,
F. kadangi ES ir valstybių vykdoma politika siekiama nustatyti reguliavimo ir priežiūros sistemą , kuri
skatintų augimą, gerintų ES ekonomikos konkurencingumą, užtikrintų visiems lygias galimybes, užtik-
rintų rinkos efektyvumą, vientisumą, skaidrumą ir finansinės sistemos stabilumą ir apsaugotų indėli-
ninkus, investuotojus ir apdraustus asmenis,
G. kadangi vartotojų poreikiai ir kokybiškų produktų pasirinkimo įvairovė turėtų būti pagrindinis visos šio
sektoriaus politikos tikslas,
H. kadangi turėtų būti skiriamas tinkamas dėmesys finansinių institucijų darbuotojų nuomonei ir gerovei,
nes jie yra svarbūs įmonių susijungimo ir įsigijimo proceso dalyviai,
I. kadangi turėtų būti atsisakoma nepateisinamos valstybinės praktikos, taip pat protekcionizmo ir diskrimi-
navimo priemonių, kurios skaldo rinką ir neleidžia vartotojams naudotis konsolidacijos privalumais.
Bendros perspektyvos
1. mano, kad finansinių rinkų konsolidavimas yra svarbi, nors ir ne vienintelė rinkos kryptis, kurią lemia
didėjanti konkurencija ES ir pasaulyje;
2. mano, kad konsoliduojant finansines rinkas neturėtų būti siekiama įkurti tam tikrą finansinių institucijų
skaičių ir kad šis skaičius turėtų būti proporcingas konkurencijai finansinėse rinkose;
3. pažymi, kad dažniausiai pasitaikanti finansinių institucijų augimo strategija ir toliau lieka susijungimai ir
įsigijimai; taip pat pažymi, kad modernioje ekonomikoje konsolidavimo poveikį galima pasiekti įvairiais
būdais, pavyzdžiui, institucijoms sudarant komercinius aljansus, su klientų aptarnavimu tiesiogiai nesusijusias
operacijas perduodant tretiesiems asmenims ar vykdant patiems, bendradarbiaujant su klientų aptarnavimu
tiesiogiai nesusijusiais klausimais ir sukuriant su konkurentais bendrą infrastruktūrą (pavyzdžiui, mokėjimų
kliringo ir sureguliavimo sistemas);
4. palankiai vertina teigiamą poveikį, kurį didmeninės rinkos integracijai, rinkos skaidrumui ir likvidumui
bei ES finansinio reguliavimo sistemos modernizavimui ir užbaigimui turėjo euras ir finansinių paslaugų
veiksmų planas, nors iki šiol įsisąmonintos ne visos išvados dėl bendros valiutos poveikio finansinių rinkų
integracijai;
5. pažymi, kad susijungimų irįsigijimų bei restruktūrizavimo veikla, galinti padaryti teigiamą poveikį
konkurencingumui, dažnai yra lydima baimės prarasti darbą, kuri kartais pasitvirtina, ypač kai kuriuose
regionuose;
6. pažymi pastaruosius 10 metų vykstantį intensyvų konsolidavimą naujosiose valstybėse narėse jungiantis
skirtingų valstybių įmonėms arba įsigyjant įmones; atsižvelgdamas įtai primena tvirtų ir stabilių finansinių
sistemų svarbą mažosioms ekonomikoms;
7. primena, kad konsolidavimas neturėtų būti politinis tikslas per se, bet turėtų skatinti ekonomikos
augimą, sudaryti sąlygas inovacijoms, užtikrinti konkurenciją, tobulinti finansavimo galimybes, leisti finansi-nėms institucijoms siekti sinergijos ir sąnaudų efektyvumo ir užtikrinti vartotojams didesnį paslaugų pasirin-
kimą ir geresnę jųkokybę tuo pat metu užtikrinant tinkamą vartotojų apsaugos lygį;
8. prašo atkreipti dėmesį į konsolidavimo, atliekamo finansiniame sektoriuje pertvarkant nuosavybę ir
veiklą bei ypač iškeliant veiklą į užsienį, poveikį; ragina sektoriaus subjektus prisiimti visišką socialinę atsako-
mybę ir numatyti lydimąsias priemones, kuriomis naudojantis finansinių institucijų personalas būtų
mokomas iš naujo ir jam suteikiama kvalifikacija, atitinkanti Lisabonos strategijos tikslus įtvirtinti labiau
žiniomis grindžiamą ekonomiką;2006 12 13 C 303 E/111 Europos Sąjungos oficialusis leidinys
2006 m. liepos 4 d., antradienisLT
9. mano, kad turėtų būti išsaugota finansinių institucijų įvairovė, kuri geriau atspindi bendrovių, MVĮ ir
vartotojų finansavimo poreikių įvairovę, ir kad dėl šios priežasties ES teisės aktais neturėtų būti teikiamas
pranašumas kokiam nors konkrečiam verslo modeliui arba įmonės struktūrai ar konkrečiam produktui, lygi-
nant su kitais;
10. mano, kad finansinių paslaugų struktūra Europos mastu turėtų užtikrinti bendrą skirtingų struktūrų ir
dydžių egzistavimą siekiant turėti efektyvius ir konkurencingus veikėjus ir tarptautiniu lygiu, ir artimuose
tinkluose;
11. mano, kad turi būti užtikrinama finansinių produktų įvairovė siekiant patenkinti įvairius ir kintančius
vartotojų poreikius.
Tarpvalstybinio konsolidavimo kliūtys
12. pažymi, kad dėl įvairių kliūčių tarpvalstybinis finansinio ir ypač bankų sektoriaus konsolidavimo lygis
ES dažnai yra mažesnis nei vietinio konsolidavimo; pažymi kliūtis, kurios buvo nustatytos Komisijostyrimais;
13. pažymi, kad vidaus rinkoje turėtų būti siekiama ekonominės sinergijos ir sąnaudų efektyvumo,
kuriems sąlygas sudaro konsolidavimas, ir tam neturėtų būti trukdoma tokiais nepateisinamais apribojimais,
kaip mokesčių kliūtys ir skirtingos priežiūros sistemos; remia Komisijos norą šalinti šias kliūtis; nurodo
finansinių institucijų patiriamus sunkumus, siekiant sąnaudų efektyvumo ir masto ekonomijos bei ekono-
mijos išplečiant veiklos sritis bei parduodant tuos pačius ar identiškus produktus įvairiose šalyse, ir ragina
Komisiją toliau nagrinėti šias problemas;
14. nurodo, kad rinkos dalyviai, vykdydami susijungimų irįsigijimo bei restruktūrizavimo veiklą, turėtų
atsižvelgti įsavo socialinę atsakomybę; taip pat nurodo, kad vienintelis būdas globalizacijos proceso metu
pelnyti Europos Sąjungos piliečių pasitikėjimą yra stiprinti socialinę rinkos ekonomiką sukuriant daugiau ir
geresnių darbo vietų;
15. pripažįsta riziką ribojančios valstybės priežiūros ir tinkamos valstybių finansinių rinkų ir institucijų
veiklos apsaugos svarbą;
16. pažymi, kad dėl skirtingos valstybių priežiūros praktikos ir standartų gali mažėti rinkos veiksmin-
gumas ir didėti finansinių institucijų veiklos išlaidos, o dėl to sumažės bendros finansinės rinkos teikiama
nauda ir ji net gali būti suskaidyta;
17. yra susirūpinęs, kad finansinėms institucijoms, kurios norėtų plėtoti savo strategiją ES lygiu, dažnai
trukdo brangiai kainuojančios ir daug laiko užimančios reguliavimo ir priežiūros priemonės ir skirtingiatskaitomybės reikalavimai;
18. mano, kad tolesnė priežiūros būdų ir standartų konvergencija sumažintų kai kuriuos neigiamus skir-
tingų priežiūros būdų padarinius ir padidintų rinkos veiksmingumą; teigiamai vertina Europos bankų prie-
žiūros komiteto pasiektą pažangą ir skatina jį dirbti toliau;
19. teigiamai vertina trečiojo lygmens komitetų —Europos bankų priežiūros komiteto (CEBS), Europos
vertybinių popierių reguliatori ųkomiteto (CESR) ir Europos draudimo ir profesinių pensijų priežiūros komi-
teto (CEIOPS) —veiklą siekiant geriau suderintos priežiūros veiklos ir ragina komitetus tęsti savo darbą;
20. pažymi, kad didmeninių rinkų integracija beveik užbaigta, pinigų rinkų integracija ypač pažengusi, o
skelbiamas palūkanų normų didėjimas ir mažėjimas greitai ir gerai atsispindi rinkos kainose;
21. apgailestauja, kad keletas mokestinių kliūčių, ypač PVM grupės viduje, neutralumo trūkumas ir teisinio
tikrumo taikant PVM finansinėms paslaugoms nebuvimas, mažina sinergiją ir sąnaudų veiksmingumą, ir
ragina Komisiją rengti pasiūlymus kaip naikinti šia kliūtis;2006 12 13 C 303 E/112 Europos Sąjungos oficialusis leidinys
2006 m. liepos 4 d., antradienisLT
22. pažymi, kad šiuo metu nemaža išlaidų patiriama dėl negrąžinamo PVM ir mokesčiai tarp įmonių labai
riboja galimybę sutaupyti vykstant tarpvalstybiniam konsolidavimui;
23. pažymi, kad dabartinis dividendų apmokestinimas kai kuriose valstybėse narėse palankesnis išmokėti
nacionalinius, o ne ES dividendus;
24. mano, kad tolesnė mažmeninių finansinių rinkų integracija užtikrintų, kad vartotojams būtų prieinama
daugiau geresnės kokybės produktų, o bendrovės galėtų parduoti savo prekes užsienyje nekenkdamos konku-
rencijai ES mažmeninėse finansinėse rinkose; ragina Komisiją pateikti aiškią ir glaustą mažmeninių finansinių
rinkų integravimo strategiją;
25. ragina Komisij ąir finansinių paslaugų bendroves toliau diskutuoti dėl finansinių paslaugų „26-ojo
režimo“, kurio gali prireikti ES piliečiams, vykdantiems veiklą kitose valstybėse narėse, privalumų ir trūkumų,
siekiant, kad šie piliečiai galėtų naudotis jiems įprastų paslaugų tiekėjų paslaugomis, ir kad jiems reikėtų
laikytis tik paprastų standartinių taisyklių; ragina Komisij ąapibrėžti teisinį pagrindą, užtikrinti aukštą varto-
tojų apsaugos lygį, būtinus derinimo aspektus ir tinkamą priežiūros režimą;
26. mano, kad pliuralistinė Europos bankinės rinkos struktūra yra Europos ekonomikos vertybė ir ja netu-
rėtų būti abejojama.
Reglamentavimo ir priežiūros sistemaRinkos struktūra
27. pažymi, kad rinkų koncentracijos lygis kai kuriose valstybėse narėse kelia susirūpinimą dėl rinkos
struktūros, Europos bankų ir kitų finansinių institucijų elgesio ir veiklos;
28. prašo, kad Komisija ir valstybių narių konkurencijos institucijos skrupulingai ištirtų finansinių rinkų ir
institucijų koncentraciją, laikydamosi EB sutarties ir Europos Bendrijų Teisingumo Teismo praktikos;
29. ragina Komisiją užtikrinti, kad valstybėse narėse būtų nuosekliai įgyvendinami atitinkami įstatymai;
30. prašo Komisijos tirti konsolidavimo pagrindiniuose regioniniuose finansų centruose padarinius mažųjų
regionų ir MVĮ finansavimui.
Priežiūra
31. teigiamai vertina pastaruoju metu patvirtintas ES priemones dėl riziką ribojančios priežiūros, ypač
Kapitalo reikalavimų direktyvą, įtvirtinant buveinės valstybės kontrolės principą ir iš esmės keičiant dabartinę
priežiūros sistemą ,įkurią dabar įtrauktos naujos nuostatos dėl nacionalinių kompetentingų institucijų bend-
radarbiavimo, atskleidimo reikalavimų ir didesnių konsoliduotos priežiūros institucijų galių tvirtinant mode-
lius; mano, kad šis teisės aktas turėtų būti papildytas aiškiai apibrėžiant ir gerai suderinant buveinės ir
priimančiosios valstybių priežiūros institucij ųgalias ir atsakomybę nepažeidžiant šioje direktyvoje esančios
peržiūros išlygos;
32. pažymi, kad pagrindinių ES finansinių grupių, norinčių taikyti Europos bendrovių modelį (SE), pertvar-
kymas turi reikšmingų padarinių atitinkamiems priežiūros vykdytojams; ragina Komisiją stebėti padėtį ir tirti,
ar dėl ES modelio kyla kokių nors pasekmių rizikos ribojimo stabilumui ir krizių valdymo struktūroms;
33. ragina Komisiją rengiant savo pasiūlymus atsižvelgti įsunkumus, kuriuos patiria kai kurie nacionaliniai
reglamentuojantys subjektai, veikdami rinkose, kuriose sutelkta daug užsienio kapitalo;2006 12 13 C 303 E/113 Europos Sąjungos oficialusis leidinys
2006 m. liepos 4 d., antradienisLT
34. pažymi, kad labai integruotose finansinėse rinkose valstybių narių institucijos nepajėgios individualiai
įveikti krizės, kuri plinta nepaisant valstybių jurisdikcijos; todėl mano, kad dabartinių valstybių priežiūros
tinklų, priežiūros priemonių ir teisiškai neįpareigojančių supratimo memorandumų negali pakakti didelėms
krizėms, kurias sukelia rinkų žlugimas arba svarbių tarptautinių finansinių grupių bankrotai, įveikti; mano,
kad krizės metu būtinas priežiūros institucijų bendradarbiavimas ir abipusis pasitikėjimas, ir ragina Komisiją
ir atsakingas nacionalines institucijas bendrai sukurti deramus veiksmingo krizių valdymo pasiūlymus, kad
juos Parlamentas galėtų apsvarstyti;
35. mano, kad ES įtaka tarptautinėse derybose, ypač bankų priežiūros srityje, bus sustiprinta paaiškinus
jos vidinį funkcionavimą;
36. pažymi, kad paskutinės galimybės skolintojo klausimas turi būti išspręstas tuo pat metu vysktant
diskusijoms dėl ES finansų priežiūros; šiuo požiūriu pabrėžia, kad reikia aiškiai nuspręsti dėl pareigų;
37. pabrėžia, kad taikant dabartinę priežiūros sistemą bankams pateikiama daugybė reikalavimų dėl atas-
kaitų ir kad svarbi visų priežiūros institucijų užduotis yra suvienodinti standartus;
38. mano, kad dabar ES institucijoms ir ypač Parlamentui yra palankus metas pradėti diskusijas dėl ES
finansų rinkų priežiūros struktūros; todėl ragina iki 2006 m. pabaigos sudaryti ekspertų komitetą, kuris
ištirtų ir praėjus šešiems mėnesiams nuo komiteto sudarymo praneštų apie rinkų ir finansinių institucijų
konsolidavimo padarinius, riziką ribojančią priežiūrą, finansinį stabilumą ir krizių valdymą; todėl prašo
komitetą teikti konkrečias idėjas dėl ataskaitų teikimo daugialypių reikalavimų supaprastinimo, dabartinių
struktūrų tobulinimo ir galiausiai apsvarstyti Europos finansinės priežiūros institucijų poreikius ir struktūrą;
*
* *
39. paveda Pirmininkui perduoti šiąrezoliuciją Tarybai ir Komisijai.
P6_TA(2006)0295
Įmonių teisės naujausi pokyčiai ir perspektyvos
Europos Parlamento rezoliucija dėl naujausios informacijos apie bendrovių teisės kūrimo eigą ir
perspektyvas (2006/2051(INI))
Europos Parlamentas,
—atsižvelgdamas į2003 m. gegužės 21 d. Komisijos komunikatą Tarybai ir Europos Parlamentui „Europos
Sąjungos bendrovių teisės modernizavimas ir sustiprintas įmonės valdymas: pažangos plėtojimo planas“
(KOM(2003)0284),
—atsižvelgdamas įKomisijos pranešimą pavasario Europos Vadovų Tarybai „Dirbti kartu augimo ir darbo
vietų labui —nauja Lisabonos strategijos pradžia“ (KOM(2005)0024),
—atsižvelgdamas įKomisijos komunikatą Tarybai ir Europos Parlamentui „Bendri veiksmai augimui ir
užimtumui skatinti —Bendrijos Lisabonos programa“ (KOM(2005)0330),
—atsižvelgdamas įKomisijos komunikatą Tarybai ir Europos Parlamentui „Teisės aktų leidėjams pateiktų
teisės aktų pasiūlymų atrankos rezultatai“ (KOM(2005)0462),2006 12 13 C 303 E/114 Europos Sąjungos oficialusis leidinys
2006 m. liepos 4 d., antradienisLT